
1. UVOD
Softver obuhvata računarske programe, procedure, eventualno prateću dokumentaciju, i podatke vezane za operacije u računarskom sistemu (IEEE definicija). 

Kvalitet softvera se može definisati kao skladnost softvera sa prethodno utvrđenim funkcionalnim zahtjevima, dokumentovanim u razvojnim standardima i karakteristikama koje se očekuju od svakog profesionalno razvijenog softvera. 
Osiguranje kvaliteta softvera je planirani niz akcija koji obezbjeđuje odgovarajuće povjerenje u to da je proces razvoja ili održavanja softverskog proizvoda u skladu sa funkcionalnim tehničkim zahtjevima kao i sa zahtjevima menadžmenta u smislu održanja vremena i troškova u granicama budžeta [1]. 

Da bi softver bio kvalitetan mora ispuniti zahtjeve koji se tiču pouzdanosti i sigurnosti, efikasnosti, upotrebljivosti i mogućnosti održavanja. 
Kvalitet softvera najviše zavisi od projektanata i programera, tj. vođa razvojnih timova. Oni definišu politiku izgradnje i testiranja određenog nivoa kvaliteta u različitim fazama razvoja softvera. Kontrola kvaliteta softvera je neophodna faza u životnom ciklusu softvera i treba je shvatiti kao preventivu.
Pojam testiranja danas se razlikuje od vremena sedamdestih godina kada je to značilo isključivo traženje grešaka. Sada ono obuhvata niz aktivnosti od planiranja, dizajniranja, izgradnje, održavanja, pa sve do sprovođenja testova. Prva faza u određivanju kontrole kvaliteta je faza projektovanja. Testiranje je najefikasniji način za određivanje nivoa kvaliteta softverskog proizvoda. Bitno je da se testiranje posmatra kao jedna od faza u procesu razvoja softvera. Često se na testiranje gleda kao na sasvim odvojen, samostalan proces, što je greška. Najveći dio testiranja se obavlja od strane programera koji je razvio softver ali da bi testiranje bilo potpuno, potrebno je obezbijediti i testiranje od strane budućih korisnika jer se na na taj način moguće greške najbrže pronalaze.
U ovom radu će biti opisane osnovne strategije i najčešće korišćene tehnike testiranja softvera.
2. DEFINICIJA I CILjEVI TESTIRANjA
Testiranje softvera je proces izvršavanja programa s ciljem pronalaženja grešaka. Ono se sastoji od dinamičke verifikacije ponašanja programa na konačnom skupu test slučajeva, prikladno izabranih iz obično beskonačnog domena izvršavanja, prema očekivanom ponašanju [2]. 
Testiranje softvera takođe pruža objektivan, nezavisan pogled na softver kako bi se omogućilo klijentu da cijeni i razumije rizike implementacije tog softvera. 
Tehnike testiranja uključuju proces izvršavanja aplikacije u cilju pronalaženja softverskih grešaka, ali nisu ograničene samo na to. 

Testiranje softvera se takođe može navesti kao proces provjere i verifikovanja programa odnosno proizvoda koji:

· Ispunjava poslovne i tehničke zahtjeve kojima je sproveden njegov dizajn i razvoj,

· Radi kako treba,

· Može biti implementiran sa tim istim karakteristikama.

CILJEVI TESTIRANJA:

Glavni cilj testiranja je da se utvrdi da li sistem ispunjava zahtjeve korisnika i da li je sistem pouzdan. 

Direktni ciljevi 
· Identifikacija i objavljivanje onoliko grešaka koliko je moguće u softveru koji se testira.

· Dati testirani softver nakon korekcije identifikovanih grešaka i ponovnog testiranja do prihvatljivog nivoa kvaliteta. 

· Izvršavanje zahtijevanih testova efektivno i efikasno unutar budžeta i vremenskog rasporeda. 

Indirektni ciljevi 
· Skupljanje zapisa o softverskim greškama da bi se koristile u prevenciji grešaka za korektivne i preventivne akcije. 
Mnogo termina se u literaturi o softverskom inžinjerstvu koristi radi opisa mana i grešaka (eng. error, fault, failure i dr.). Ključno je razdvojiti uzroke defekata, za koje se često koristi termin greška (fault ili defect) i neželjenog efekta posmatranog u isporučenom sistemu koji zovemo otkaz (failure). Otkaz je posledica odnosno manifestacija greške u softveru. Uzrok za otkaz ne može uvijek biti nedvosmisleno identifikovan jer ne postoji teoretski kriterijum radi preciznog određivanja koja je greška prouzrokovala posmatrani otkaz. 
Mnogo je efikasnije spriječiti nastanak grešaka nego detektovati i otkloniti iste. To znači da treba testirati svaku proceduru ili modul odmah nakon njegovog pisanja. Testiranje u fazi integracije sistema se mora izvršiti odmah nakon integracije komponenti softvera u sistem. 

VERIFIKACIJA I VALIDACIJA

Kada se proces razvoja softvera završi, prije njegove isporuke kupcu treba ga još jednom testirati u smislu da se utvrdi: da li proizvod korektno radi, odnosno da li izvršava sve one funkcije koje kupac od njega očekuje. 

Želimo li provjeriti je li softverski proizvod u informatičkom smislu korektno napravljen

primijenićemo postupak verifikacije (Traži se odgovor na pitanje: Da li dobro gradimo proizvod?), a ako želimo provjeriti da li taj proizvod zaista zadovoljava želje i potrebe korisnika (kupaca) primijenićemo postupak validacije (Traži se odgovor na pitanje: Da li

gradimo dobar proizvod?).

Verifikacija i validacija moraju biti primijenjene u svakoj fazi razvoja softvera. Proces verifikacije i validacije ima dva osnovna cilja:

· Da otkrije defekte u sistemu

· Da procijeni da li je softver koristan i upotrebljiv u operativnom smislu

Verifikacijom i validacijom bi se trebalo steći povjerenje u to da je softver pogodan za korišćenje (što ne znači da nema nikakvih defekata). 

3. STATEGIJE TESTIRANjA SOFTVERA

Iako metodologije testiranja mogu varirati, najčešće se nalaze u okviru dvije osnovne strategije: 

· Testiranje softvera u cjelosti, nakon što je kompletan paket raspoloživ i poznat (“big bang testing”). 

· Testiranje softvera u manjim dijelovima, modulima kada se oni završe (unit tests); poslije testiranje grupe testiranih modula sa novim završenim modulima (integration tests). Ovaj proces se nastavlja dok svi softverski moduli ne budu testirani. Kada se ova faza kompletira, sadržaj paketa se testira kao cjelina (system test). Ova strategija se uobičajeno naziva “inkrementalno testiranje”.
3.1 „BIG BANG” STRATEGIJA

U ovom pristupu, sve ili većina razvijenih modula su spojena zajedno formirajući kompletan softverski sistem ili glavni dio sistema a zatim se koriste za testiranje integracije [3]. Metoda Big Bang je vrlo djelotvorna za uštedu vremena u procesu testiranja integracije. Međutim, ako se testni slučajevi i njihovi rezultati ispravno ne zabilježe, cijeli proces integracije će biti mnogo komplikovaniji i može čak spriječiti tim za testiranje da ostvari cilj testiranja integracije.
Jedan tip Big Bang testiranja integracije zove se Usage Model testiranje. Usage Model testiranje se može koristiti u testiranju i softvera i hardvera. Osnove ovog tipa integracionog testiranja leže u upotrebi korisnički orijentisanih opterećenja u integrisanim korisničkim okruženjima.
Radeći testiranja na ovaj način, utvrđeno je okruženje, dok su pojedine komponente sistema testirane indirektno kroz njihovo korišćenje. Usage model testiranje daje optimističan pristup testiranju jer očekuje da će biti malo problema sa pojedinim komponentama. Strategija se u velikoj mjeri oslanja na to da ljudi koji razvijaju komponente izvrše testiranje izolovanih jedinica njihovog proizvoda. Cilj strategije je izbjegavanje ponovnog testiranja koje su već odradili programeri i umjesto toga utvrđivanje problema izazvanih interakcijom komponenata u okolini. Za testiranje integracije, Usage Model testiranje može biti efikasnije i omogućava bolju pokrivenost testa od tradicionalno usmjerenih funkcionalnih testova integracije. Da bi bio efikasan i precizan, mora se fokusirati na definisanje opterećenja izazvanih od strane korisnika da bi se stvorili realni scenariji uticaja okruženja. Ovo osigurava da integrisana okolina radi kao što bi trebalo za ciljne korisnike. 
3.2 TOP-DOWN I BOTTOM-UP TESTIRANjE
Bottom-up testiranje je pristup integracionom testiranju gdje se prvo testiraju komponente najnižeg nivoa što olakšava kasnije testiranje komponenti višeg nivoa. Proces se ponavlja sve dok se ne testira komponenta na vrhu hijerarhije. 
Svi donji moduli, odnosno procedure ili funkcije nižeg nivoa su integrisani i zatim testirani. Poslije integracionog testiranja integrisanih modula nižeg nivoa, formira se sljedeći nivo modula i može biti korišten za testiranje integracije. Ovaj pristup je koristan samo ako su svi ili većina modula istog razvojnog nivoa spremni. Ova metoda takođe pomaže da se utvrde nivoi razvijanog softvera i da se olakša dobijanje izvještaja o napretku softvera u obliku procenta. 
Top-down testiranje je pristup integracionom testiranju gdje se testiraju moduli najvišeg nivoa, a grane modula se testiraju korak po korak sve dok se ne dođe do kraja tog modula. 
Sandwich testiranje je pristup u kojem se kombinuju top-down i bottom-up strategije. Glavna prednost bottom-up pristupa je što je greške lakše naći. S top-down strategijom, lakše je naći vezu grane koja nedostaje.

4. KLASIFIKACIJA SOFTVERSKIH TESTOVA
Postoje dva nivoa klasifikacije. Jedan razlikuje nivo granularnosti:
· Nivo jedinice

· Nivo sistema
· Nivo integracije

Ostale klasifikacije [4] (uglavnom za nivo jedinice) bazirane su na metodologijama:

· Metoda crne kutije (funkcionalno testiranje)

Testiranje koje ignoriše interne mehanizme sistema ili komponente i fokusira se samo na izlaze generisane u odzivu na odabrane ulaze i uslove izvršavanja.
· Metoda bijele kutije (strukturalno testiranje) 
Testiranje sprovedeno radi procjenjivanja saglasnosti sistema ili komponente sa specifikovanim funkcionalnim zahtjevima.
Softverski testovi se takođe mogu klasifikovati u skladu sa konceptom testiranja ili u skladu sa klasifikacijom zahtjeva – McCall koja se odnosi na osiguranje kvaliteta softvera.
4.1 KLASIFIKACIJA PREMA KONCEPTIMA TESTIRANjA
U toku su debate da li je testiranje funkcionalnosti softvera samo na osnovu njegovih izlaza dovoljno da se postigne prihvatljiv nivo kvaliteta. Neki tvrde da se interna struktura softvera i kalkulacije trebaju uključiti za uspješno testiranje. Bazirajući se na ova dva suprotna koncepta pristupa kvalitetu softvera, razvijene su tri klase testiranja:
Black box (funkcionalno) testiranje 
Identifikuje bugove samo u skladu sa softverskim nepravilnostima u radu koji se otkrivaju u pogrešnim izlazima. 

U slučaju kada su pronađeni izlazi za korekciju, black box testiranje zanemaruje interni put kalkulacija i procesuiranja. 

White box (strukturalno) testiranje 
Ispituje interne kalkulacijske puteve u namjeri da identifikuje bugove. Izraz “white” je dat da istakne razliku između ove metode i black box testiranja. Pored ovoga postoji i drugo ime za ovu metodu, a to je “glass box” testiranje i koje bolje izražava osnovne karakteristike ove metode testiranja, ispitivanje korektnosti strukture koda. 
Grey box testiranje 

Uključuje mogućnost pristupa internim strukturama podataka i algoritama zbog potrebe izrade testnih slučajeva, ali i testiranja kod korisnika ili na black-box nivou. Manipulisanje ulaznim podacima i kreiranje izlaza, ne kvalifikuje se kao gray box jer je jasno da su ulaz i izlaz izvan crne kutije, koju nazivamo sistemom koji se testira. Ova razlika je posebno važna kada se sprovodi integraciono testiranje između dva modula koda koji su napisala dva različita programera gdje su samo interfejsi izloženi testiranju. Međutim, modifikacija podataka se ne kvalifikuje kao gray box jer bi korisnik normalno mogao promijeniti podatke izvan testiranog sistema. Gray box testiranje takođe može da uključuje obrnuti (reverse) inženjering da bi se utvrdile, na primjer, granične vrijednosti ili poruke o greškama. 
4.2 KLASIFIKACIJA U SKLADU SA ZAHTJEVIMA
McCallov model za klasifikaciju zahtjeva koji se odnosi na kvalitet softvera proširuje se takođe i na klasifikaciju testova koji se izvode da osiguraju puni opseg testova. Zahtjevi i odgovarajući testovi su prikazani u sljedećoj tabeli.
	Kategorija faktora
	Faktor zahtijevanog kvaliteta
	Pod-faktor zahtijevanog kvaliteta
	Klasifikacija testa u skladu sa zahtjevima

	Operacija
	1. Tačnost
	1.1 Preciznost i potpunost izlaza i podataka
	1.1 Testovi tačnosti izlaza

	
	
	1.2 Preciznost i potpunost dokumentacije
	1.2 Testovi dokumentacije

	
	
	1.3 Dostupnost (vrijeme reakcije)
	1.3 Testovi dostupnosti (vremena reakcije)

	
	
	1.4 Procesuiranje podataka i tačnost kalkulacija
	1.4 Testovi procesuiranja podataka i tačnosti kalkulacija

	
	
	1.5 Standardi kodiranja i dokumentacije
	1.5 Testovi kvalifikacije softvera

	
	2. Pouzdanost


	
	2. Testovi pouzdanosti

	
	3. Efikasnost
	
	3. Testovi napora (testovi učitavanja, testovi trajanja)

	
	4. Integritet
	
	4. Testovi bezbijednosti softverskog sistema

	
	5. Iskoristivost
	5.1 Iskoristivost obuke
	5.1 Testovi iskoristivosti obuke

	
	
	5.2 Iskoristivost operativnosti
	5.2 Testovi operativne iskoristivosti

	Revizija
	6. Održivost


	
	6. Testovi održivosti

	
	7. Fleksibilnost


	
	7. Testovi fleksibilnosti

	
	8. Mogućnost testiranja
	
	8. Testovi mogućnosti testiranja

	Tranzicija

	9. Prenosivost
	
	9. Testovi prenosivosti

	
	10. Mogućnost ponovnog korišćenja
	
	10. Testovi mogućnosti ponovnog korišćenja

	
	11. Interoperativnost
	11.1 Interoperativnost sa drugim softverom
	11.1 Testovi interoperativnosti softvera

	
	
	11.1 Interoperativnost sa drugom opremom
	11.2 Testovi interoperativnosti opreme


Slika 4.1 – Klasifikacija testova u skladu sa zahtjevima
5. KLASIČNE TEHNIKE BIJELE KUTIJE
U sljedećim odjeljcima biće opisane različite metode za detaljno osmišljavanje setova testnih slučajeva bijele kutije. Biće korišćen jednostavan kod da bi se ilustovale metode u okviru diskusije. Ove metode mogu poslužiti kao smjernice za dizajniranje testnih slučajeva. Svaki put kada se napiše kod, treba napisati testne slučajeve za taj kod, bazirane na ovim smjernicama [5]. 
5.1 CIKLOMATSKA KOMPLEKSNOST
Ciklomatska kompleksnost je softverska metrika razvijena od strane Thomasa McCabe-a i koristi se za mjerenje složenosti programa. Ona direktno mjeri broj nezavisnih putanja izvornog koda. Ciklomatska kompleksnost se računa korišćenjem grafa kontrole toka programa. 
Grafovi kontrole toka opisuju logičku strukturu softverskih modula. Modul odgovara jednoj funkciji ili potprogramu, ima jednu tačku ulaza i izlaza i može se koristiti kao komponenta cjelokupnog dizajna. Svaki graf toka se sastoji od čvorova i ivica. Čvorovi predstavljaju računske iskaze ili izraze dok ivice predstavljaju tranfer kontrole između čvorova. 
U grafu toka kontrole programa:

· rombovi predstavljaju uslovne iskaze

· pravougaonici predstavljaju moguće odgovore na uslovne iskaze

· čvorovi predstavljaju djelove softvera koji zamjenjuju jedan ili više pravougaonika

· ivice označavaju sekvence softvera
Svaka moguća izvršna putanja softverskog modula ima odgovarajuću putanju od ulaznog do izlaznog čvora kontrolnog grafa toka modula. To predstavlja osnovu metodologije strukturnog testiranja. Da bi se za određeni program iscrtao graf toka kontrole potrebno je numerisati sve iskaze programa. Numerisani iskazi predstavljaju se čvorovima u grafu toka kontrole. Između dva čvora postoji grana ukoliko po izvršenju iskaza koji je pridružen izvorišnom čvoru, kontrola može da se prenese na iskaz koji je pridružen odredišnom čvoru.
Ciklomatska kompleksnost se definiše za svaki modul kao e – n + 2, gdje su e i n broj ivica i čvorova u grafu a takođe je poznata kao v(G), gdje v označava ciklomatski broj u teoriji grafova, dok G označava da je kompleksnost funkcija grafa. Ciklomatska kompleksnost daje broj nezavisnih putanja kroz jako povezane, usmjerene grafove. Jako povezan graf je onaj graf u kojem se bilo kojeg čvora može doći do bilo kojeg drugog čvora slijedeći usmjerene ivice grafa.  
Primjer:
Na slici je dat jednostavan pseudo-kod koji će biti korišćen u.objašnjavanju tehnika bijele kutije. 

[image: image1.emf]1.   Read a

2.   Read b

3.   if (a >= b) then

4.           print a

5.   ELSE

6.           print b

7.   ENDIF

8.   x=0

9.   if (a ==0)

10.          print “Nula”

11. ENDIF

12. x=a+b


Slika 5.1 – Primjer koda za analizu
Na grafu toka prikazanom na slici, pravougaonik prikazuje redosled koraka koji se izvršavaju bezuslovno. Rombovi predstavljaju logičke uslove kao što su if-then, if-then-else, selekciju ili petlje. Glava strelice označava tok kontrole. Za logički uslov biće dvije izlazne strelice, jedna za tačan(pozitivan) rezultat i druga za netačan(negativan) rezultat.

[image: image2.emf]1.

Read a

3.

IF a >= b

DA NE

DA

NE

2.

Read b

4.

Print a

5.

Print b

6.

x=0

7.

IF a == 0

8.

Print 0

9.

x=a+b


Slika 5.2 – Graf toka
Koristeći ovaj graf, možemo izračunati broj nezavisnih putanja koda, pomoću metrike ciklomatskog broja koja je bazirana na teoriji grafova.
V(G) = e - n + 2p

e - broj grana grafa, n - broj čvorova grafa, p - broj povezanih komponenata grafa (p = 1 za regularne procedure i funkcije, to jest, ako postoje jedinstveni ulazni i izlazni čvorovi, svi čvorovi su dostižni iz startnog).
U našem primjeru, V(G) = 10 – 9 + 2 x 1 = 3. Zato, naš ciklomatski broj je 3 i imamo najmanje tri nezavisne putanje u kodu. Možemo ih navesti:

1. 1-2-3-5-6-7-9 (a<b, a!=0)

2. 1-2-3-4-6-7-8-9 (a>=b, a==0)
3. 1-2-3-5-6-7-8-9 (a<b, a==0) 
Kao što je već spomenuto, ciklomatski broj je donja granica broja testnih slučajeva koji trebaju biti napisani. 
5.2 KONTROLA TOKA/TESTIRANjE POKRIVENOSTI
Još jedan način da se osmisli dobar set testnih slučajeva bijele kutije je uzeti u obzir kontrolu toka programa. 

Kontrola toka programa je prikazana na grafu toka, kao na prethodnoj slici. 

Uzimamo u obzir različite aspekte ovog grafa toka kako bi osigurali da imamo adekvatan set testnih slučajeva. Adekvatnost testnih slučajeva se često mjeri sa metrikom koja se zove pokrivenost. Da bi demonstrirali različite načine pokrivenosti, koristićemo jednostavan kod prikazan na slici.

Slika 5.3 – Primjer koda za analize pokrivenosti

U skladu sa pravilnom tehnikom testiranja, pišemo metode da osiguramo da se iste mogu testirati, jednostavno, tako što metoda vrati vrijednost. Osim toga, predodredimo "odgovor" koji se vraća kad se metoda pozove sa određenim parametrima tako da naše testiranje vrati tu predodređenu vrijednost. Još jedna dobra tehnika za testiranje jeste korišćenje najjednostavnijeg seta ulaza, jer je bolje ne unositi vrijednosti koje prouzrokuju kompleksne kalkulacije kad predodređujemo vrijednosti.
5.2.1 Pokrivenost iskaza
Pokrivenost iskaza je procenat iskaza koji su izvršeni od strane testnih slučajeva. Cilj je ostvariti 100% pokrivenosti iskaza kroz testiranje.Procenat izvršenih iskaza se može jednostavno izračunati preko sljedeće formule:

Pokrivenost iskaza = (Ukupan broj izvršenih iskaza) / (Ukupan broj izvršnih iskaza u programu) x 100 
Jasno je da kako tip iskaza napreduje od običnog sekvencijalnog iskaza do if-then-else petlji itd, tako raste i broj testnih slučajeva potrebnih za pokrivenost iskaza. Treba napomenuti da čak i ako dobijemo visok nivo pokrivenosti iskaza, to ne znači da je naš program bez grešaka.
Primjer:
	Test slučaj
	a
	b
	IF1, IF2

	1
	0
	-1
	True, True

	2
	0
	2
	False, True


U Test Slučaju 1 (a=0, b=-1), izvršili smo 10 iskaza od ukupno 12. Možemo ostvariti 100% pokrivenosti iskaza koristeći dodatni testni slučaj - Testni slučaj 2: a=0, b=2 (False, True) sa očekivanom povratnom vrijednošću 2, „Nula“. Pozivom ove metode, ostvarili smo stoprocentnu pokrivenost iskaza jer su sada izvršeni iskazi na linijama od 5-7.
5.2.2 Pokrivenost grana (odluka)
Pokrivenost grana je procenat tačaka odluke (logičkih izraza) programa koji su ocijenjeni i tačnim i netačnim u testnim slučajevima. Pokrivenost grana je bolja tehnika u poređenju sa tehnikom pokrivenosti iskaza jer teži da ide dublje u kod i podrazumijeva odgovarajući broj testnih slučajeva da osigura izvršavanje odluke ili grane najmanje jednom. U većini proizvoda, pokrivenost grana se posmatra kao minimum testiranja pokrivenosti. 
Lako je utvrditi koliko grana metod ima jer je grana ishod odluke. Logička odluka kao „IF - iskaz“ ima dva ishoda ili grane (tj. Tačno i Netačno).

Primjer:

Mali program prikazan na slici ima dvije tačke odluke, jednu na liniji 3 i drugu na liniji 9.

[image: image4.emf]3. if (a>=b) then

9. if (a==0) then


Slika 5.4 - Dio koda za analizu pokrivenosti
Za pokrivenost grana/tačaka odluke možemo ocijeniti cijeli logički izraz kao jedan tačan-ili-netačan predikat čak i ako sadrži više logičkih „i“ ili logičkih „ili“ operatora. Moramo obezbijediti da svaki od ovih predikata (združen ili sam) bude testiran i kao tačan i kao netačan. Pokrivenost grana prikazana je u sljedećoj tabeli:
	Linija broj:
	Predikat:
	TRUE
	FALSE

	3
	(a>=b)
	Testni slučaj 1
a= 0, b= -1
	Testni slučaj 2

a =1, b= 2

	9
	(a==0) 
	Testni slučaj 1

a= 0, b= -1
	Testni slučaj 2

a =1, b= 2


Slika 5.5 – Tabela pokrivenosti grana
Kroz dva testna slučaja a=0, b=-1(True, True) i a=1, b=2(False, False) ostvarujemo 100% pokrivenosti grana.
U mnogo slučajeva, cilj je postići stoprocentnu pokrivenost dok se u većim sistemima praktikuje samo 75%-85%, a u sistemima od 10 miliona linija koda ili više, praktikuje se samo 50% pokrivenosti grana.
5.2.3 Pokrivenost baznih putanja
Testiranje baznih putanja je sredstvo kojim se obezbjeđuje da sve nezavisne putanje modula budu testirane. Nezavisna putanja je bilo koja putanja u kodu koja uvodi u najmanje jedan novi set procesnih naredbi ili u novi uslov. Program ili dio programa može početi od početka i krenuti bilo kojom putanjom do njegovog završetka. Pokrivenost putanja se može izračunati korišćenjem sljedeće formule:

Pokrivenost putanja = (Broj izvršenih putanja) / (Ukupan broj putanja u programu) x 100

Treba napomenuti da je program koji sprovodi pogrešne zahtjeve i dalje pogrešan program, čak i ako je u potpunosti testiran sa 100% pokrivenosti putanja. 

Primjer:
Posmatrajući graf toka, možemo navesti nekoliko različitih putanja

1. 1-2-3-5-6-7-9

2. 1-2-3-4-6-7-9
3. 1-2-3-4-6-7-8-9
4. 1-2-3-5-6-7-8-9

Bez obzira na broj iskaza u ovim putanjama, ukoliko bismo mogli izvršiti iste, time bi pokrili većinu tipičnih scenarija (u ovom primjeru - svaki). 
5.2.4 Pokrivenost uslova
U gornjem primjeru, čak i ako smo pokrili sve moguće puteve, to ne znači da je program u potpunosti testiran. Testiranje putanja nije dovoljno jer ne testira svaki dio logičkih izraza i sl. Tehnika pokrivenosti uslova testira svaki logički uslov i kao true i kao false. Očigledno, ovo znači i veći broj testnih slučajeva, a taj broj eksponencijalno raste sa brojem uslova i logičkih izraza. 

Pokrivenost uslova odnosno procenat uslova pokrivenih skupom testnih slučajeva, definisan je sljedećom formulom:

Pokrivenost uslova = (Ukupan broj testiranih uslova) / (Ukupan broj uslova u programu) x 100.

Primjer:
Posmatrajmo donju tabelu:
	Ulaz
	Prvi IF
	Izlaz prvog IF-a
	Drugi IF
	Izlaz drugog IF-a

	a=0, b=-1
	TRUE
	Print a, x=0
	TRUE
	Print 0, x=a+b

	a=1, b=0
	TRUE
	Print a, x=0
	FALSE
	x=a+b

	a=0, b=2
	FALSE
	Print b, x=0
	TRUE
	Print 0, x=a+b

	a=1, b=2
	FALSE
	Print b, x=0
	FALSE
	x=a+b


Slika 5.6 – Tabela pokrivenosti uslova
Kada se pogleda graf toka, vidi se da smo prošli kroz svaku putanju dok se iz tabele može zaključiti da je ukupan broj testnih slučajeva za pokrivenost uslova jednak 4. 
Ne postoje industrijski standardi za pokrivenost uslova ali se preporučuje da ta pokrivenost ima na umu dok se razvijaju testni slučajevi. 
Univerzalna formula glasi: Pokrivenost grana <= Сiklomatska kompleksnost <= Pokrivenost uslova. Kada zamijenimo naše vrijednosti dobijamo: 2 <= 3 <= 4.
  6. KLASIČNE TEHNIKE CRNE KUTIJE
Klasične tehnike koje se koriste u metodi testiranja „crne kutije“ su:

· Podjela na klase ekvivalencije

· Analiza graničnih vrijednosti

· Tehnika tabele odlučivanja
· Tehnika uzročno-posljedičnog grafa

Ove tehnike će biti detaljnije opisane u narednim poglavljima.
6.1 PODJELA NA KLASE EKVIVALENCIJE
Kako bi smanjili troškove testiranja, ne želimo pisati nekoliko testnih slučajeva koji testiraju isti aspekt našeg programa. Dobar testni slučaj otkriva različite klase grešaka od onog što su otkrili prethodni. Podjela na klase ekvivalencije je strategija koja smanjuje broj testnih slučajeva koji moraju biti napisani i dijeli ulazne domene programa u klase. Za svaku od tih klasa ekvivalencije, skup podataka bi trebao biti tretiran isto od strane testiranog modula i trebao bi proizvesti isti odgovor. Testni slučajevi bi trebali biti dizajnirani tako da se ulazi nalaze unutar tih klasa [6]. 
Prilikom određivanja klasa ekvivalencije posmatraju se svi uslovi vezani za ulaze programa koji proizilaze iz specifikacije. Klasa ekvivalencije može biti jedan brojčani ili numerički podatak, ili grupa brojčanih ili numeričkih podataka. Klase ekvivalencije koje sadrže samo važeće stanje, tj. dozvoljene situacije zovu se važeće ili validne klase, a klase ekvivalencije koje obuhvataju sve ostale situacije zovu se nevažeće ili nevalidne klase.
Dva glavna koraka koja treba preduzeti u korišćenju podjele na klase ekvivalencije su: 

· Identifikovati klase ekvivalencije za ulaz i izlaz. Izvesti najmanje dvije klase za svaki ulazni i izlazni uslov koji je opisan u specifikaciji:
· Jednu klasu koja zadovoljava uslov – važeću klasu

· Jednu klasu koja ne zadovoljava uslov – nevažeću klasu

· Dizajnirati testne slučajeve bazirane na izvedenim klasama ekvivalencije.
Opšta uputstva za identifikaciju klasa su:

1. Ako ulazni uslov podrazumijeva opseg vrijednosti, definišu se jedna važeća i dvije nevažeće klase ekvivalencije.
2. Ako ulazni uslov  zahtijeva određenu vrijednost, definišu se jedna važeća i dvije nevažeće klase ekvivalencije.

3. Ako ulazni uslov podrazumijeva člana nekog skupa, definišu se jedna važeća i jedna nevažeća klasa ekvivalencije.

4. Ako je ulazni uslov logički uslov, definišu se jedna važeća i jedna nevažeća klasa ekvivalencije.

Primjer:

Uzmimo za primjer sljedeći program koji ima ulaz „Plata“, koji koristi opseg cijelih brojeva od 120 do 350. Program računa taksu prema sljedećim pretpostavkama:

1. Ukoliko je Plata do 150 eura, taksa = 0,

2. Ukoliko je Plata od 151 do 250, taksa iznosi 18% od ukupne plate,
3. Ukoliko je Plata preko 250, taksa = 20% od plate. 

Ako bolje pogledamo ove pretpostavke, možemo vidjeti da program tretira neke skupove vrijednosti kao „ekvivalentne“. Na osnovu toga možemo kreirati tri validne klase ekvivalencije:

Klasa K1: Vrijednosti u opsegu od 120 do 150

Klasa K2: Vrijednosti u opsegu od 151 do 250

Klasa K3: Vrijednosti veće od 250

Nije preporučljivo ograničavati testiranje samo na validne skupove testnih slučajeva. Postoji potreba da se testiraju i nevažeći podaci jer će stvarni korisnici vjerovatno nenamjerno upotrijebiti mnogo nevažećih ulaza. Prema tome se lako može identifikovati klasa K4: Vrijednosti manje od 120. Ukoliko pretpostavimo neku maksimalnu granicu (Max) za promjenljivu „Plata“, možemo modifikovati klasu K3 koja će sadržati vrijednosti u opsegu od 251 do Max. Maksimalna granica može biti određena u specifikaciji (u ovom slučaju granica je 350).

Možemo proširiti naše pretpostavke uzimajući u obzir da korisnik programa unese neku posebnu vrijednost preko tastature. Očigledno je da program drugačije tretira numeričke i nenumeričke vrijednosti i na osnovu toga možemo izvesti dvije klase ekvivalencije:

· Klasa nenumeričkih vrijednosti

· Klasa numeričkih vrijednosti

Na donjoj tabeli se sada mogu vidjeti sve klase identifikovane prema specifikacijama zajedno sa grupom testnih slučajeva:

	Klasa
	Ulazni uslov
	Očekivani izlaz

	K1 – Klasa nenumeričkih vrijednosti
	Nenumerička vrijednost
	Poruka sa greškom: „Nevažeći unos“

	K2 – Vrijednosti < 120
	Numerička vrijednost < 120
	Poruka sa greškom: „Nevažeći unos“

	K3 – Vrijednosti u opsegu od 120 do 150
	Numerička vrijednost >=120 i <= 150
	Nema takse

	K4 – Vrijednosti u opsegu od 151 do 250
	Numerička vrijednost >=151 i <= 250
	Taksa = 18% od sume

	K5 – Vrijednosti u opsegu od 251 do Max
	Numerička vrijednost >=251 i <= Max
	Taksa = 20% od sume

	K6 – Vrijednosti > Max
	Numerička vrijednost >Max
	Poruka sa greškom: „Nevažeći unos“


Slika 6.1 – Podjela na klase ekvivalencije

Možemo zaključiti da za kreiranje testnih slučajeva pomoću podjele na klase ekvivalencije, imajući validne opsege kao ulazne uslove, moramo identifikovati sljedeće:

a) Jednu važeću ulaznu vrijednost u opsegu

b) Jednu nevažeću ulaznu vrijednost ispod opsega

c) Jednu nevažeću ulaznu vrijednost iznad opsega

6.2 ANALIZA GRANIČNIH VRIJEDNOSTI
Programeri često prave greške na granicama ulaznih domena i zbog toga se treba usredsrediti na testiranje tih granica. Granična vrijednost se definiše kao vrijednost podataka koja odgovara minimalnom ili maksimalnom ulazu određenom za sistem ili komponentu. 
Iz specifikacije komponente treba izdvojiti ulazne i izlazne vrijednosti a zatim ih grupisati u skupove sa identifikovanim granicama. Svaki skup ili niz sadrži vrijednosti koje bi komponenta trebala obraditi na isti način. Podjela na opsege podataka za testiranje je objašnjena u tehnici podjele na klase ekvivalencije. 

U analizi graničnih vrijednosti, za različite opsege vrijednosti koriste se sljedeći tipovi testnih slučajeva:
a) Dva važeća (validna) testna slučaja koja pokrivaju krajnje granice,
b) Dva nevažeća (nevalidna) testna slučaja neposredno preko granica opsega.
Primjer:

Uzmimo opet za primjer program koji kao ulaz „Plata“ koristi vrijednosti u opsegu od 120 do 350 sa sljedećim pretpostavkama:
1. Ukoliko je Plata do 150 eura, taksa = 0,

2. Ukoliko je Plata od 151 do 250 – taksa iznosi 18% od ukupne Plate,

3. Ukoliko je Plata preko 250 – taksa = 20% od Plate. 
Važeći ulazni domeni se mogu podijeliti u tri važeće klase ekvivalencije:
Klasa K1: Vrijednosti u opsegu od 120 do 150

Klasa K2: Vrijednosti u opsegu od 151 do 250

Klasa K3: Vrijednosti veće od 250

Analiza graničnih vrijednosti je efikasan pristup dizajnu testnih slučajeva koji može otkriti većinu najčešćih grešaka koje se javljaju prilikom programiranja. 
6.3 TABELA ODLUČIVANjA
Tabele odlučivanja se koriste za bilježenje složenih pravila koja moraju da budu implementirana u programu. 
Sam postupak tehnike dizajniranja testnih slučaja preko tabele odlučivanja se sastoji od nekoliko koraka:

1. Identifikovanje ulaznih uslova (uzroka) i akcija (posljedice),
2. Konstruisanje uzročno – posljedičnog grafa,
3. Transformisanje uzročno – posljedičnog grafa u tabelu odluke,
4. Konvertovanje pravila tabele odluke u testne slučajeve. Svaka kolona tabele odluke predstavlja testni slučaj.
 „Uzrok“ predstavlja poseban ulazni uslov koji donosi unutrašnje promjene u sistem. „Posljedica“ predstavlja izlazni uslov, transformaciju sistema ili stanje koje nastaje kombinacijom uzroka. Uzrok se identifikuje detaljnim ispitivanjem specifikacije. 
Uzročno-posledični graf se konstruiše analizom značenja specifikacije. Čvorovima se predstavljaju uzroci, posljedice i međučvorovi. Grane označavaju AND, OR i NOT zavisnosti među čvorovima, kao i ograničenja tipa I, E, O i R.
Ta ograničenja su: 
I – Inkluzija, bar jedan od povezanih čvorova mora biti 1 (nedozvoljena kombinacija da su svi 0).

E – Ekskluzija, najviše jedan od povezanih čvorova može biti 1 (nije dozvoljeno da više od jednog ima vrijednost 1) 

O – One&only one, tačno jedan od povezanih čvorova mora biti 1.

R – Requires, ako strelica ide od čvora A ka čvoru B, to znači da bi A bilo 1 mora B biti 1 (nedozvoljena kombinacija B=0 i A=1, ostale su dozvoljene). 

Primjer:

Posmatrajmo sljedeći slučaj: 
a) Ukoliko je plata zaposlenog manja ili jednaka 700 eura i troskovi ne prelaze 300 eura, naplaćuje se taksa u iznosu 10%.

b) Ukoliko je plata veća od 600 eura i manja ili jednaka 2000, a troskovi ne prelaze 400 eura, taksa iznosi 20%.

c) Za platu veću od 2000 eura, naplaćuje se i dodatnih 5%.

d) Ako su troškovi veći od 400 eura, plaća se dodatnih 9%.

Korak 1: Prvo ćemo identifikovati sve uzroke i posljedice:
	Uzroci

	Posljedice

	U1 : Plata <= 700
	P1 : Naplaćena je taksa od 10%

	U2 : Plata > 600 i Plata <= 2000
	P2 : Naplaćena je taksa od 20%

	U3 : Plata > 2000
	P3 : (Taksa od 20%) + (dodatnih 5%) je naplaćeno

	U4 : Troškovi <= 300
	P4 : (Taksa od 20%) + (dodatnih 9%) je naplaćeno

	U5 : Troškovi <= 400
	

	U6 : Troškovi > 400
	


Slika 6.2 – Tabela uzroka i posljedica
Korak 2: Nacrtaćemo uzročno-posljedični graf:



[image: image5]
Slika 6.3 – Uzročno-posljedični graf

Korak 3: Kreiraćemo tabelu odlučivanja na osnovu uzročno-posljedičnog grafa. Моže se primijetiti da su „uzroci“ i „posljedice“ u našoj tabeli ništa drugo nego „uslovi“ i „akcije“.
	
	
	1
	2
	3
	4

	Uslov / Uzrok
	U1
	1
	0
	0
	0

	Uslov / Uzrok
	U2
	0
	1
	0
	0

	Uslov / Uzrok
	U3
	0
	0
	1
	1

	Uslov / Uzrok
	U4
	1
	0
	0
	0

	Uslov / Uzrok
	U5
	0
	1
	1
	0

	Uslov / Uzrok
	U6
	0
	0
	0
	1

	Akcija / Posljedica
	P1
	X
	-
	-
	-

	Akcija / Posljedica
	P2
	-
	X
	-
	-

	Akcija / Posljedica
	P3
	-
	-
	X
	-

	Akcija / Posljedica
	P4
	-
	-
	-
	X


Slika 6.4 – Tabela odlučivanja
To znači da ukoliko su C1 i C4 jednaki 1 (ili „tačno“), onda je posljedica (ili akcija) P1. Slično, ako su C2 i C5 = 1 (ili „tačno“), akcija koja slijedi je P2, itd... 

Korak 4: Generisaćemo testne slučajeve:  Pošto imamo 4 pravila u našoj tabeli odlučivanja, moramo napisati najmanje 4 testna slučaja da bi testirali sistem koristeći ovu tehniku. 
Ovi testni slučajevi mogu biti:

1. Plata = 200, Trоškovi = 20

2. Plata = 1000, Trоškovi = 100



3. Plata = 3000, Trоškovi = 200
 

4. Plata = 3000, Trоškovi = 500
7. Zaključak
Testiranje softvera je umjetnost [7]. Većina metoda testiranja nijesu mnogo drugačije od prije dvadeset godina. Te tehnike nijesu još zrele iako postoji mnogo dostupnih alata i tehnika za korišćenje. Kvalitetan proces testiranja takođe zahtijeva kreativnost, iskustvo i intuiciju, uz odgovarajuće tehnike.
Testiranje softvera je više nego samo otklanjanje grešaka. Testiranje se ne koristi samo da pronađe defekte i ispravi ih. Takođe se koristi u procesu validacije i verifikacije, i u mjerenju pouzdanosti. Testiranje se izvodi u svim fazama životnog ciklusa softvera i mogu se testirati gotova programska rješenja ili samo pojedine komponente. 
Testiranje je skupo. Automatizacija je dobar način da se smanje troškovi i vrijeme. Efikasnost i efektivnost testiranja predstavlja kriterijum za tehnike testiranja bazirane na pokrivenosti koda. 

Kompletno testiranje je neizvodljivo. Kompleksnost je korijen problema. U nekom trenutku proces testiranja se mora zaustaviti i proizvod mora biti isporučen. Vrijeme i budžet odlučuju kad će se proces testiranja završiti, ili ukoliko procjena pouzdanosti softvera zadovoljava zahtjeve. 
Testiranje softvera možda nije najefikasniji metod poboljšanja kvaliteta softvera i neke alternativne metode su možda čak i bolje. Nije moguće dokazati da je softver bez grešaka ali se broj tih grešaka može svesti na minimum. 

1.   Read a
2.   Read b
3.   if (a >= b) then
4.           print a
5.   ELSE
6.           print b
7.   ENDIF
8.   x=0
9.   if (a ==0) then
10.          print “Nula”
11. ENDIF
12. x=a+b

3. if (a>=b) then
9. if (a==0) then

1.   Read a
2.   Read b
3.   if (a >= b) then
4.           print a
5.   ELSE
6.           print b
7.   ENDIF
8.   x=0
9.   if (a ==0)
10.          print “Nula”
11. ENDIF
12. x=a+b



